गुवाहाटी , 1 डिसेम्बर : आसामनि सोलोंथाय मन्थ्रि हिमन्त बिश्व शर्माआ समबारखालि सोलोंथायनि मोनसे गोनां बाथ्रा फोसावदों । मन्थ्रि सर्माआ फोसावनाय बादिब्ला करना महामारिनि जाहोनाव गोबाव दानफोर सम बन्ध जानानै थानायनि उनाव गुदि फरायसालिफोरखौबो फैगौ गोदान बोसोर 2021 नि 1 जानुवारिनिफ्राय खुलिफिनसिगोन । बे आयदानि सायाव थांखि लानायखौ मन्थ्रि शर्माआ फोरमायबावोदि , राज्योनि गेजेराव थानाय गुदि फोरोंगिरि गौथुमफोरजों गोबां खेब सावरायनायनि उनाव राज्यो सरकारआ जोबथा थांखि लादोंदि , गुदि फरायसालिफोरखौ फैगौ 1 जानुवारिनिफ्राय खुलिफिननाय जासिगोन । बिथाङा फोरमायबावनाय बादिब्ला गुदि फरायसालिनि थाखो खालामनानि थाखाय थाबैनो मोनसे गोदान गाइडलाइन फोसावनाय जागोन । एरैहाय सोलोंथाय बिफाना बावैसो सिगां मोनसे बिथोनथि फोसावनाय बादियै फरायसालिमाफोरनि हस्टेलफोराबो जखाथिनि गेजेरजों फैगौ 15 डिसेम्बरनिफ्राय बेखेवजाफिनगोन । जोबथा बोसोर थाखोनि फरायसाफोरा गावबा - गावनि हस्टेलफोराव फैफिननो हासिगोन । बिनि थाखाय सोलोंथाय बिफाना गासै फरायसालिमाफोरनि गोरायुं आरो फरायसालिमा खुंथायफोरनिसिम हस्टेलफोरखौ साखोन - सिखोन खालामफिननो आरो थियारि खालामनो थाखाय बिथोनलाइ हरखांबाय । 
गुदि फरायसालिफोरा आसामाव 1 जानुवारिनिफ्राय खुलिफिनसिगोन